Vlies fotobehang "O Willson" vanaf 120x80cm
Het motief "O Willson" wordt gedrukt op hoogwaardige foto vliesbehang (200g/m²). Color Oracle - Astrodienst Guest user u1353372101
29-Apr-2017, 17:09 UT/GMT Dit is ’n lang kronkelpad - Solidariteit WêreldSolidariteit Wêreld
Tuis › 10 minute voor werk Juig › Dit is ’n lang kronkelpad
Dit is ’n lang kronkelpad
Vertrou. Wanneer jy nie tussen dag en nag kan onderskei nie. Vertrou. Wanneer jy nie die volgende tree kan sien nie. Vertrou. Selfs as dit voel asof jou hart buite jou bors klop, moet jy vertrou. Om stukkie vir stukkie te vertrou is maklik, maar in groter maat is dit moeilik. Vertroue is ’n besluit. Vertrou eers in die klein dingetjies, dan word vertroue in die groter dinge makliker. Jy moet besluit op Wie jy gaan vertrou, dan moet jy met eenvoudige, kinderlike geloof vertrou.
Vertroue is soos ’n gimlidmaatskap: Jy kan dit koop, ’n lidmaatskapkaart hê, maar as jy dit nie gebruik nie, baat dit jou niks nie. Jy sal steeds dieselfde las dra van oorgewig wees, onfiksheid en min energie. Vertroue is net so. Die enigste lidmaatskap wat ons besit, is ’n verhouding met ’n lewende en liefdevolle God wat oor elke besonderheid van jou lewe omgee. Hy maak seker dat Hy sy deel van die lidmaatskap bydra. Hy is die waarheid en Hy is geheel en al betroubaar.
My planne om op die lange duur ’n tuisblyma te wees, is skielik onderbreek toe my huwelik van tien jaar beëindig is. Ek moes verward en verleë teruggaan na die sakewêreld. My ma se woorde het in my kop gedraai: “Moet nooit, ooit moed opgee nie. Druk net deur.” Die Here is nooit so na aan die wingerd as wanneer Hy dit snoei nie. En Hy was besig om my diep te snoei.
Die verskillende rolle wat verhoudings aanneem, is ’n studie op sigself. Miljarde mense leef in ’n wêreld waar daar ongelukkig meer twis as vervulling in hulle lewe is. Baie min mense leef volgens die Goue Reël om alles vir ander te doen soos wat hulle dit graag vir hulself gedoen wil hê. Dit is asof ons almal te vasberade, doelgerig en daarop ingestel is om ons eie doel te bereik en ons eie begeertes te vervul – maak nie saak of dit goed of sleg is nie.
Selfontdekking is ’n voortdurende proses van openbaring van wie ons is, besluit wie ons graag wil word en wat ons individuele waardes en beginsels moet wees. Hierdie proses is vir almal baie belangrik, aangesien ons besluite bepaal in watter sosiale kringe ons beweeg, watter loopbaan ons volg, met wie ons trou en die keuses wat ons maak wat ons uiteindelik die toekoms sal gee waarin ons leef. Ons toekoms is inderdaad nou. Nou is die een oomblik wat ’n deur tot jou ideale toekoms oop-of toemaak. Alles hang af van die keuses wat jy maak. Ons wen of verloor altyd volgens wat ons kies.